《赠李中丞洪一首》
唐代·皎然

深沈阃外略，奕世当荣寄。地裂大将封，家传介珪瑞。

至今漳河俗，犹受仁人赐。公初镇惟邢，决胜无精兵。

重围逼大敌，六月守孤城。政用仁恕立，恩由赏罚明。

遂令麾下士，感德不顾生。于时闻王师，诸将兵颇黩。

天子狩南汉，烟尘满函谷。纯臣独耿介，下士多反覆。

明公仗忠节，一言感万夫。物性如蒺藜，化作春兰敷。

见说金被烁，终期玉有瑜。移官万里道，君子情何如。

伊昔避事心，乃是方袍客。顿了空王旨，仍高致君策。

安知七十年，一朝值宗伯。言如及清风，醒然开我怀。

宴息与游乐，不将衣褐乖。海底取明月，鲸波不可度。

上有巨蟒吞，下有毒龙护。一与吾师言，乃于中心悟。

咄哉冥冥子，胡为自尘污。

作者简介：僧皎然（730-799），俗姓谢，字清昼，湖州（浙江吴兴）人，是中国山水诗创始人谢灵运的十世孙，唐代著名诗人、茶僧，吴兴杼山妙喜寺主持，在文学、佛学、茶学等方面颇有造诣。与颜真卿、灵澈、陆羽等和诗，现存皎然470首诗。多为送别酬答之作。情调闲适，语言简淡。皎然的诗歌理论著作《诗式》。